**ONLINE OBRAZAC ZA PRIJAVU INA: ZELENI POJAS (2021.)**

Naziv organizacije: Osnovna škola Nedelišće

Adresa (grad/općina, ulica i kućni broj): Nedelišće, Trg Republike 9

Ime: Ivica Paić - ravnatelj

Telefon: 098303625

OIB: 33561732362

Email: os-nedelisce@os-nedelisce.skole.hr

RNO: 3109089

Broj žiro računa: HR0923400091116016204 PBZ

Status predlagatelja: Javna ustanova

Datum upisa u matični registar: 1995

Svrha i područje djelovanja: Odgoj i obrazovanje

Naziv projekta: E3RC – Badličan (ekološko-etnografski-edukativni-rekreacijski centar)

Planirani početak projekta: 03.05.2021

Planirani završetak projekta: 30.11.2021

Kratki sažetak projekta: OŠ Nedelišće je dobila kao donaciju staru zapuštenu kuću u šumskom ambijentu u Badličanu od bivšeg direktora škole. Dobrovoljnim radom učitelja objekt i okolica je donekle uređen. Objekt je udaljen 15 km od matične škole. Cilj je potpuno urediti lokaciju u etno stilu te je koristiti kao edukativno-rekreativni centar za naše učenike (škola u prirodi, školski vrt, dan sporta, izviđački centar …). Na lokaciji ne postoji priključak vode, struje niti sanitarni čvor. Škola će dio toga pokušati osigurati svojim sredstvima i radom. Za potpuno privođenje svrsi nužno je izvršiti još niz radova kao što su : - sanacija dijela drvene konstrukcije nadstrešnice - postavljanje drvene ograde oko centra - uređenje sportskih terena od ekoloških ili prirodnih materijala - uređenje školskog vrta (nabavka i sadnja sadnica autohtonih sorti – lješnjaci, pitomi kesten, jabuke, dren, aronija, ribizl, maline) - uređenje prilaznog puta (50 m iskopa i navoza kom kamena) - postavljanje drvenih klupa i stolova na nekoliko lokacija - nabavka i opremanje prostora etnografskim sadržajima - izrada hotela za kukce Po završetku objekt bi služio prvenstveno učenicima i učiteljima OŠ Nedelišće, ali bi se koristio i u suradnji s drugim udrugama ili ustanovama koji bi imali srodne edukativne sadržaje. Osnovne aktivnosti bi bile: - škola u prirodi za naše učenike - jednodnevni izleti za naše učenike - rad u školskom vrtu – proizvodno edukativna aktivnost - edukativne radionice – održivi razvoj i ekologija - sportske aktivnosti – biciklijada, kros, dan sporta … - izviđačke aktivnosti – logorovanje, orijentacija, … - team building – učitelja škole - roditeljska okupljanja

Županija: Međimurska županija

Mjesto ili grad: Badličan

Ukupan iznos potreban za provedbu projekta: 54268

Iznos koji se traži od Ine: 30000

Iznos ukupnih vlastitih sredstava: 24268

Ime partnerske organizacije:

Ime i prezime voditelja projekta: Ivica Paić

Konkretni i mjerljivi rezultati: Učitelji i učenici razredne nastave realizirati će aktivnosti škole u prirodi i razvijati suradničko učenje. Provoditi će se jednodnevni izleti s ciljem razvoja zdravih navika i kretanja u prirodi. Urediti će se i održavati školski vrt zasađen trajnicama u kojima će grupe učenika (na primjer Čuvari prirode) iskustveno učiti o biološkoj raznolikosti. Edukativne radionice o održivom razvoju, razvoju ekološke svijesti, vještinama logorovanja te orijentacije koje će se realizirati u sklopu izvannastavnih aktivnosti (bio, geo, kem). Organiziranje team buildinga za stručna vijeća učitelja. Obilježavanje prigodnih datuma organiziranjem okupljanja roditelja, učenika i učitelja. Provođenje periodičnog čišćenja okolnih šuma, usvajanje navika recikliranja i sortiranja otpada, poticanje održivog razvoja. Radionice proučavanja i brige o autohtonim kao i ugroženim šumskim biljkama. Izrada drvenih pomagala za djecu s posebnim potrebama, Udruga Pogled. Suradnja s lokalnim udrugama Nobilis.

Izravni korisnici: Izravni korisnici projekta su oko 600 učenika 1 – 8. razred, te oko 60 učitelja OŠ Nedelišće. Većina njih obuhvaćena je projektnim aktivnostima kroz realizaciju pojedinih sadržaja. Ostali korisnici projekta su ostali djelatnici škole, roditelji učenika te članovi udruga i ustanova koji će iskazati interes za korištenjem ovog prostora. Interes je već iskazala Udruga izviđača iz Varaždina.

Organizacija volonterske akcije: U akciju sadnje sadnica biti će uključeni učenici predmetne nastave i njihovi učitelji svoje u slobodno vrijeme. Učitelji prirodnih predmeta održat će volonterske radionice za ostale djelatnike i učenike škole u učionici na otvorenom. Predviđa se samo volonterski rad (besplatno) učitelja škole. Ukoliko ININ klub volontera ima stručne predavače o nekoj od spomenutih tema o zaštiti okoliša i prirode, mi smo suglasni sa Vašom suradnjom.

Na koji način planirate uključiti lokalnu zajednicu: OŠ Nedelišće ima svoju web stranicu http://os-nedelisce.skole.hr/ na kojoj će se kreirati podstranica o projektu. Sve informacije o projektu gotovo svakodnevno će se ažurirati uz popratne fotografije i tekst. Moći će pratiti mjesečni raspored aktivnosti u ERC Badličan. Šira javnost će se informirati putem lokalnih medija: https://emedjimurje.net.hr/ i https://www.mnovine.hr/. Pozvati će Udruge da realiziraju svoje sadržaje u Badličanu. Putem roditeljskih sastanaka informirat ćemo roditelje.

Vrednovanje projekta: 1. Broj sadnica koje će biti posađene (isključivo trajnice) – izraženo u kom. : 35 2. Površina tla ili vode koje će biti revitalizirana kroz projekt – izraženo u m2 : 2500 3. Broj volontera ili članova lokalne zajednice koji će sudjelovati u projektu : 130 4. Broj sati edukacija : 20 5. Broj sudionika edukacija : 500 6. Izračun smanjenja ugljivog otiska predviđen kroz projekt : Centar Badličan je distanciran od prometnica i industrijskih zona, stoga je količina ugljikovog dioksida na tom području je minimalno. Budući da naše sadnice još nemaju listove, stopu fotosinteze nije moguće odrediti, a kroz par godina kada postignu određenu visinu i broj listova postaviti ćemo CO2 indikatore koji će mjeriti koliko naše sadnice smanjuju količinu CO2 u atmosferi.

Na koji ćete način zaokupiti pažnju medija: Jedna smo od rijetkih škola koja ima u svom posjedu ovakvo zemljište s kućom bogato raslinjem i prostranom okućnicom. Realizacijom projekta će se posaditi i autohtone sadnice biljaka. Ovim projektom se želi maksimalno iskoristiti potencijal zemljišta sa svrhom podizanja ekološke svijesti kod učenika, roditelja i mještana. Zbog važnosti projekta i velikog broja sudionika mediji će sigurno prepoznati vrijednosti svih aktivnosti i time promovirati realizaciju projekta na svojim portalima i putem ostalih medija. Također pažnja medija će se zaokupiti i kroz objavljene informacije o aktivnostima putem web stranice škole. Sve aktivnosti biti će objedinjene kroz prezentacije i video uradak koji će se proslijediti lokalnim medijima. Za promociju realizacije rezultata projekta iskoristiti će se i obilježavanje Dana škole. Napraviti će se informativni pult o projektu. Jedan od važnijih događaja je i biciklijada od Osnovne škole Nedelišće do Badličana koja je uvijek medijski popraćena.

Na koji način ćete projekt predstaviti vašoj lokalnoj zajednici: Sve aktivnosti će biti pravovremeno objavljene na web stranici škole. Putem roditeljskih sastanaka roditelji će biti obavješteni o nadolazećim događajima i rezultatima aktivnosti. Također pružiti će se mogućnost i lokalnoj zajednici da surađuje u sklopu edukacija o zaštiti prirode i podizanju ekološke svijesti. Udrugama koje djeluju u našoj općini omogućiti će se korištenje E3RC Badličan za njihove aktivnosti i potrebe, a sve s ciljem neformalnog obrazovanja o zaštiti okoliša i prirode. Višegodišnjim projektom općine Nedelišće „Više cvijeća, manje smeća“ u koji se uvijek uključuje i OŠ Nedelišće postavljeni su dobri temelji suradnje s ciljem promicanja ekološke zaštite. Time lokalna zajednica pokazuje interes za ekologijom i zaštitom okoliša. Promocija projekta realizirati će se i kroz spomenutu Biciklijadu i na Danu škole.